b'\n_START_ARTICLE_\nCaisa p\xc4\x83durii\n_START_SECTION_\nIstoric\n_START_PARAGRAPH_\nPrimul care a descris buretele sub denumirea Agaricus testaceus var. aurantiacus a fost renumitul micolog sudafrican (Christian Hendrik Persoon \xc3\xaen volumul 2 al operei sale Synopsis methodica Fungorum din 1801, iar, \xc3\xaen 1821, faimosul savant suedez Elias Magnus Fries l-a determinat specie autonom\xc4\x83 chiar sub dou\xc4\x83 nume, Agaricus aurantiacus \xc8\x99i Agaricus mitissimus. \xc3\x8en 1838, tot Fries a schimbat numele generic \xc3\xaen Lactarius ad\xc4\x83ug\xc3\xa2ndu-i epitetul mitissimus, de verificat \xc3\xaen cartea sa Epicrisis Systematis Mycologici seu Synopsis Hymenomycetum. _NEWLINE_Dar, cu 17 ani \xc3\xaen urm\xc4\x83, \xc3\xaen 1821, micologul englez Samuel Frederick Gray determinase soiul deja sub taxonul Lactarius aurantiacus, anume \xc3\xaen volumul 1 al marii sale lucr\xc4\x83ri A natural arrangement of British plants. _NEWLINE_Mul\xc8\x9bi micologi au preferat \xc3\xaen urmare numele binomial Lactarius mitissimus a lui Fries, autorul fiind probabil v\xc4\x83zut mai competent \xc8\x99i renumit. Dar drept regulamentului privind prioritatea numelui mai vechi, denumirea lui Gray a fost stabilit\xc4\x83 nume binomial valabil, actual \xc8\x99i \xc3\xaen prezent (2018). Totu\xc8\x99i, numele dat de Fries se g\xc4\x83se\xc8\x99te \xc3\xaen multe lucr\xc4\x83ri \xc8\x99i studii micologice p\xc3\xa2n\xc4\x83 azi. Celelalte \xc3\xaencerc\xc4\x83ri de redenumire (vezi infocaseta) sunt valabile ca sinonime, dar, nefiind folosite, sunt neglijabile.\n_START_SECTION_\nConfuzii\n_START_PARAGRAPH_\nExist\xc4\x83 multe specii asem\xc4\x83n\xc4\x83toare, \xc3\xaen majoritate necomestibile din cauza iu\xc8\x9birii (peste 20, de exemplu Lactarius rufus), Lactarius torminosus fiind \xc3\xaen plus \xc8\x99i u\xc8\x99or otr\xc4\x83vitor. O prob\xc4\x83 decide repede \xc3\xaentre cele comestibile respectiv necomestibile. Bure\xc8\x9bi cu lapte dulce alb pot fi m\xc3\xa2nca\xc8\x9bi. Aici c\xc3\xa2teva exemple de ciuperci cu lapte alb sau ro\xc8\x99u: Lactarius camphoratus, Lactarius corrugis, Lactarius deterrimus, Lactarius decipiens (iute), Lactarius fulvissimus, Lactarius hygrophoroides, Lactarius piperatus, Lactarius porninsis, Lactarius pyrogalus, Lactarius quietus, Lactarius subdulcis, Lactarius torminosus, Lactarius volemus.\n_START_SECTION_\nValorificare\n_START_PARAGRAPH_\nCaisa p\xc4\x83durii ar trebui consumat\xc4\x83 numai \xc3\xaen stadiu t\xc3\xa2n\xc4\x83r, pericolul am\xc4\x83riii fiind astfel mai mic. Dar, o ciuperc\xc4\x83 amar\xc4\x83 poate fi sp\xc4\x83lat\xc4\x83 sub ap\xc4\x83 curg\xc4\x83toare. Dup\xc4\x83 uscare cu un prosop, ea poate fi preparat\xc4\x83 asem\xc4\x83n\xc4\x83tor ca l\xc4\x83ptuca dulce.'